5 vas nadat taxigeweld tot moord lei | Netwerk24
Deur Roshé Taka 22 Mei 2019 17:09
Vyf verdagtes is Woensdag in Ceres in die Wes-Kaap in hegtenis geneem vir die moord op 'n 55-jarige man en poging tot moord op 'n 36-jarige man ná 'n bakleiery tussen twee taxiverenigings.
Kapt. Frederick van Wyk, polisiewoordvoerder, sê die voorval het einde verlede week gebeur en die verdagtes is Donderdag in die vroeë oggendure aangekeer.
Van Wyk sê dit was taxigeweld wat tot die moord gelei het.
"Volgens ons inligting het die eienaar van 'n plaas naby Ceres een taxivereniging toestemming gegee om sy werkers van die plaas af na die Oos-Kaap te vervoer. Die ander taxivereniging was nie deel van die ooreenkoms nie en dit het tot die skietery tussen die twee verenigings gelei."
Volgens Van Wyk het die polisie beslag gelê op twee gelisensieerde 9 mm-pistole en 'n Volkswagen Golf 5.